recursal/SuperWikiNEXT-32B huggingface dataset:
***Cool Men*** er en amerikansk musikk–komedie–dramafilm fra 2008 regissert av Malcolm D. Lee. Den var skrevet av manusforfatterne Robert Ramsey og Matthew Stone. Hovedrollene ble spilt av Samuel L. Jackson, Bernie Mac, Sharon Leal, Isaac Hayes og John Legend.

Bernie Mac og Isaac Hayes døde henholdsvis 9. og 10. august 2008; dødsfallene hadde ikke noe med hverandre å gjøre. Regissøren sa at filmen hadde blitt kraftig redigert for å gjøre den mindre kvass, som et uttrykk for respekt overfor de to skuespillerne.

Filmen hadde premiere 7. november 2008. I Norge fikk den aldersgrense 15 år.

Handling
--------

De to soulsangerne Louis (Samuel L. Jackson) og Floyd (Bernie Mac), som ikke har snakket med hverandre på tyve år, går nølende med på å dra på gjenforeningsturné rundt i USA for å hedre den nylig avdøde sangeren Marcus Hooks (John Legend), som de i gamle dager var korister for. Med på turneen blir den vakre unge sangerinnen Cleo (Sharon Leal), som vi får vite har en voldelig kjæreste. I begynnelsen antas hun å være Floyds datter, men i virkeligheten er det Louis som er faren hennes. Underveis melder problemene seg, blant annet dukker Cleos kjæreste (Affion Crockett) opp, med ambisjoner om å bli gangsta-rapper. Floyd roter seg bort i Rosalee (Jennifer Coolidge), og neste morgen innser han at dét trolig ikke var noen god idé. Så står deres store gjenforeningskonsert i Apollo Theater for døren. Dette blir skjelsettende for både Louis og Floyd, som klarer å finne tilbake til vennskapet som de mistet for tredve år siden.

Distributører
-------------

Filmen ble distribuert av Dimension Films og Metro-Goldwyn-Mayer.

Inntjening
----------

Filmen tjente inn $ 67,082,391.

Rolleliste
----------

| Skuespiller | Rollenavn |
| --- | --- |
| Samuel L. Jackson | Louis Hinds |
| Bernie Mac | Floyd Henderson |
| Sharon Leal | Cleo Whitfield |
| Sean Hayes | Danny Epstein |
| Affion Crockett | Lester "The Court Jester" |
| Adam Herschman | Philip |
| Fatso-Fasana | Pay-Pay |
| Jackie Long | Zig-Zag |
| John Legend | Marcus Hooks |
| Isaac Hayes | Seg selv |
| Mike Epps | Duane Henderson |
| Millie Jackson | Floyds eks |
| Jennifer Coolidge | Rosalee |
| Randy Jackson | Forteller |

Referanser
----------

1. ↑  Isaac Hayes og Bernie Mac star in a new film NME.com

Eksterne lenker
---------------

* (en) *Cool Men* på Internet Movie Database Rediger på Wikidata

* (sv) *Cool Men* i Svensk Filmdatabas Rediger på Wikidata

* (da) *Cool Men* i Danmark Nationale Filminstitut Rediger på Wikidata

* (en) *Cool Men* på AllMovie Rediger på Wikidata

* (fr) *Cool Men* på Allociné Rediger på Wikidata

* (nl) *Cool Men* på MovieMeter Rediger på Wikidata

* (en) *Cool Men* på Turner Classic Movies Rediger på Wikidata

* (en) *Cool Men* på American Film Institute Rediger på Wikidata

* (en) *Cool Men* på Rotten Tomatoes Rediger på Wikidata

* (en) *Cool Men* på Metacritic Rediger på Wikidata
* Soul Men – offisiell hjemmeside

Portal: Film
**Mandos** er en skikkelse fra J.R.R. Tolkiens Midgard.

*Mandos* er det mest vanlige navnet på valaen som egentlig heter *Námo* (Dommer). Námo ble gitt dette nye navnet til ære for *Mandos hall*, som han styrer over, hvor alvene kommer etter at de er blitt drept i kamp (minner om Valhall i norrøn mytologi). Hans kone er *Vairë Veveren*, og han er bror til Lórien og Nienna.

Mandos er beskrevet som en streng og ulidenskapelig Vala som aldri glemmer den minste ting. Det var han som forbannet Noldoene da de forlot Aman, og han rådslo mot at de fikk lov til å komme tilbake. Men i motsetning til Morgoths forbannelser, var Mandos sine forbannelser ikke onde, men bare Erus vilje, og Mandos sier dem ikke fram hvis ikke Manwë kommanderer han til det. Bare en eneste gang har han blitt rørt av medfølelse, og det var da Lúthien sang om sorgen som hun og hennes elskede Beren hadde opplevd i Beleriand. Da frigav han dem fra døden, med godkjennelsen av *De elder konger*.

Mandos' stamtre
---------------

```
      Ilúvatar
       | |   |______________________
  _____| |______                   |
  |       _____|___________        |
  |       |        |      |        |
Vairë = Mandos   Nienna  Lórien = Estë
        (Námo)           (Irmo)    
```

Selv om Vairë og Estë har samme far som de andre tre, er det bare Mandos, Nienna og Lórien som blir sett på som søsken.

Portal: Litteratur
**Maria Issa** (født 3. august 2002) er en libanesisk alpinist, som representerer klubben Al Arz al Riadi.

Idrettskarriere
---------------

### Sesongen 2018/19

Issa deltok i Libanesisk mesterskap i alpint 2019 i mars, og kom der på åttendeplass i storslalåm og slalåm. Hun deltok også i det montenegriske mesterskapet i alpint, og endte der på 16.-plass i slalåmrennet og 18.-plass i storslalåmrennet.

### Sesongen 2019/20

Hun deltok i alpint under Vinter-OL for ungdom 2020, der hun var Libanons flaggbærer under åpningsseremonien. Hun deltok der i slalåm og storslalåm, men kjørte ut i begge disse øvelsene.

Under Libanesisk mesterskap i alpint 2020 kom hun på tiendeplass i slalåm og niendeplass i storslalåm.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. 1 2  FIS - *Maria Issa - Results*, besøkt 31. mars 2020.
3. ↑  IOC - *Flag Bearers*, besøkt 31. mars 2020.
4. ↑  Lausanne 2020 - *Maria Issa* Arkivert 13. januar 2020 hos Wayback Machine. besøkt 31. mars 2020.

Eksterne lenker
---------------

* (en) Maria Issa – kategori av bilder, video eller lyd på Commons Rediger på Wikidata
* (en) Maria Issa – Olympedia Rediger på Wikidata

* (en) Maria Issa – FIS (alpint) Rediger på Wikidata

* (en) Maria Issa – TheSports.org Rediger på Wikidata
* (en) Profil hos Vinter-OL for ungdom 2020[*død lenke*]
| Medaljeoversikt |
| --- |
| Konkurrerte for Finland Finlands flagg |
| Orientering |
|  Seire sammenlagt i Verdenscupen: 0 |
| Verdenscupseire, enkeltløp: 0
*Per 5. november 2016* |
| Verdensmesterskap |
| Gull | 2010 Norges flagg Trondheim | Stafett |
| Gull | 2011 Frankrikes flagg Savoie | Stafett |
| Sølv | 2013 Finlands flagg Vuokatti | Stafett |
| Europamesterskap |
| Sølv | 2010 Bulgarias flagg Primorsko | Stafett |
| Nordisk mesterskap |
| Gull | 2005 Norges flagg Notodden | Stafett |
| Sølv | 2009 Finlands flagg Salo | Stafett |
| Nordisk mesterskap |
| Sølv | 2003 Estlands flagg Põlva | Lang |
| Sølv | 2004 Polens flagg Gdynia | Stafett |
| Bronse | 2004 Polens flagg Gdynia | Mellom |

**Anni-Maija Fincke** (født 21. desember 1984) er en finsk orienteringsløper som representerer den finske orienteringsklubben Tampereen Pyrintö og det finske landslaget.

Fincke har i en rekke mesterskap vært fast inventar på det finske stafettlaget. Hun har vært med på å vinne gull i VM både i Trondheim i 2010 og i Savoie i 2011. Hun var også med på å ta sølv på hjemmebane i Vuokatti i 2013. Stafettsølv ble det også under europamesterskapet i bulgarske Primorsko tilbake i 2010. Hun har også gull og sølv fra nordisk mesterskap, henholdsvis fra 2005 i Notodden og 2009 i finske Salo.

Fra verdenscupen har hun en 5.-plass som bestenotering. Den prestasjonen gjennomførte hun på mellomdistansen under VM i japanske Aichi i 2005. Sammenlagt i verdenscupen har hun 9.-plass fra 2010 som personlig rekord.

Eksterne lenker
---------------

* (en) Anni-Maija Fincke – World of O Rediger på Wikidata
| Medaljeoversikt |
| --- |
| Konkurrerte for Tysklands flagg Tyskland |
|  i langrenn: |
| De olympiske ringer Vinter-OL for ungdom |
| Sølv | 2016 Lillehammer | Kombinert mixlag |
| Bronse | 2016 Lillehammer | Skihopp, ind. |
| Sølv | 2016 Lillehammer | Skihopp, lag |

**Jonathan Siegel** (født 4. juli 1998) er en tysk kombinertløper og skihopper, som har sølv i kombinert stafett for mixlag ved Vinter-OL for ungdom 2016 på Lillehammer som fremste internasjonale meritt.

Idrettskarriere
---------------

2014/15
Siegel deltok ved Alpencup 2014/15, og fikk 12.-plass som beste enkeltplassering, ved rennet i Einsiedeln. I januar 2015 deltok han ved European Youth Olympic Festival, og Tyskland vant der laghopp i liten bakke. Han kom på 13.-plass individuelt i stor bakke, og Tyskland kom på 4.-plass i lagkonkurransen i stor bakke.

2015/16
Ved Alpencup 2015/16 fikk han flere pallplasseringer, og han vant to renn, i Seefeld og Oberwiesenthal. Hans beste enkeltplassering i Continental Cup er 16.-plass, som han fikk i Garmisch-Partenkirchen den 10. januar.

Han deltok ved Vinter-OL for ungdom 2016, der han fikk tre medaljer. I skihopp individuelt kom han på 3.-plass, bak slovenske Bor Pavlovčič og norske Marius Lindvik. I øvelsen kombinert stafett, der to langrennsløpere, to skihoppere og en kombinertløper utgjorde et lag, fikk Tyskland sølv, der han deltok sammen med Agnes Reisch , Tim Kopp, Anna-Maria Dietze og Philipp Unger. I tillegg deltok han i lagkonkurransen i skihopp, der Tyskland kom på 2.-plass.

Referanser
----------

Eksterne lenker
---------------

* (en) Jonathan Siegel – Olympedia Rediger på Wikidata

* (de) Jonathan Siegel – Tysklands olympiske komité Rediger på Wikidata

* (en) Jonathan Siegel – FIS (kombinert) Rediger på Wikidata

* (en) Jonathan Siegel – FIS (skihopping) Rediger på Wikidata
* (en) Profil hos ungdoms-OL 2016 Arkivert 16. februar 2016 hos Wayback Machine.
***Stephanispa*** er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende
--------

Middelsstore (6 - 9 millimeter), avlange, ganske flate, blanke, rødbrune bladbiller med litt mørkere striper. Antennene er litt lengre enn hode + pronotum med 11 ledd, ganske tynne. Hodet er litt utvidet bak fasettøynene. Pronotum er firkantet med krumme for- og bakkanter, dekkvingene nokså lange og nesten jevnbrede, med 8-13 rader av grove punkter (tallet øker bakover), med tre opphøyde lengderibber. Beina er temmelig korte.

Levevis
-------

Både larver og voksne lever på planter og eter fra dem. Denne arten lever på palmer i slekten *Freycinetia*.

Utbredelse
----------

Artene er endemiske for Ny-Caledonia.

Systematisk inndeling
---------------------

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien skjoldbiller, Cassidinae
				+ underfamilien **Hispinae**, Gyllenhal, 1813 – ikke i Norge, én art i Norden
					- stamme **Cryptonychini** Chapuis, 1875
						* slekten ***Stephanispa*** Gressitt, 1960
							+ *Stephanispa cohici* Gressitt, 1960
							+ *Stephanispa freycineticola* Gressitt, 1960

Litteratur
----------

* Hispines of the world - *Stephanispa*
* *Stephanispa* på ITIS

Eksterne lenker
---------------

* (en) *Stephanispa* i Encyclopedia of Life Rediger på Wikidata

* (en) *Stephanispa* i Global Biodiversity Information Facility Rediger på Wikidata

* (en) *Stephanispa* hos ITIS Rediger på Wikidata
Lokum dyppet i kokos
**Lokum**, også kjent som **Turkish Delight**, er en familie av tyrkiske konfityrer som er basert på gele eller stivelse, sukker, ulike typer fruktsaft og ulike typer nøtter. De er ofte terningformede og selges i småpakker. Konsistensen er bløt og geleaktig.

Historie
--------

Forskjellige typer lokum
Lokum har vært produsert lenge i Tyrkia, men lokum slik vi kjenner det idag ble oppfunnet av Bekir Efendi i Istanbul i 1776.

Etymologi
---------

Turkish delight
De tyrkiske ordene *lokma* og *lokum* stammer fra arabiske ordene w*luqma(t)*, som betyr *liten bit* og *munnfull*. Lokum har spredt seg raskt til andre områder som var underlagt eller som tilgrenset til det osmanske riket, og har også fått andre lokale navn. I den engelskspråklige verden er den best kjent under navnet *Turkish delight*.

I populærkultur
---------------

* En sang av Madonna fra 2008 viser til Turkish delight. I sangen «Candy Shop» fra albumet *Hard Candy*, synger Madonna «I've got Turkish delight baby and so much more...».
* Haugesundsartisten Susanne Sundfør har en låt kalt *Turkish Delight*, hvis tekst inneholder referanser til C.S. Lewis' Krønikene om Narnia.

Referanser
----------

1. ↑   Caprona, Yann de (2013). *Norsk Etymologisk ordbok*. Oslo: Kagge. S.v. konfityr, s. 454
2. ↑
3. ↑  Carol Helstosky, *Food culture in the Mediterranean, 2011, xvi*
4. ↑  Diran Kélékian, *Dictionnaire Turc-Français* (Ottoman Turkish), 1911

|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas
 |
**Lionel Glenn Robert Ainsworth** (født 1. oktober 1987) er en engelsk fotballspiller som fra 30. juni 2019 er klubbløs.

Ainsworth, som er angrepsspiller, har spilt landskamper på U19 nivå for England.

Biografi
--------

### Klubblag

Lionel Ainsworth, som gikk på Derby County sitt fotballakademi, skrev under på sin første profesjonelle kontrakt med Derby County, en 2-årskontrakt, den 4. august 2005. Den 4. februar 2006 var han ubenyttet reserve i en kamp mot Southampton før han 26. februar 2006 fikk han sin debut som Derbyspiller i en ligakamp mot Plymouth Argyle. Totalt fikk Ainsworth med seg to ligakamper i 2005/06-sesongen. 

I august 2006 ble Ainsworth lånt ut til Bournemouth, og hans debut for denne klubben var 5. august 2006 i en ligakamp mot Chesterfield. Totalt spilte han sju ligakamper for *the Cherries*, og han fikk også med seg to cupkamper for klubben fra Dorset. Den første var mot Millwall den 31. oktober 2006 i cupturneringen Football League Trophy, mens han den 12. desember 2006 debuterte i den engelske FA-cupen da Bournemouth tapte 1-0 for Bristol Rovers. 

Tidlig i januar 2007 returnerte han til Derby før han 22. januar 2007 signerte på en 1-måneds låneavtale med Conference National laget Halifax Town. Han debuterte for *The Shaymen* i en ligakamp mot York City den 23. januar 2007, og i denne kampen laget han også sitt første mål i karrieren. Ainsworth utlignet for Halifax i det 69. spilleminutt av kampen som endte 1-1. Etter å ha spilt 2 ligakamper for Halifax vendte han tilbake til Derby 18. februar 2007, men bare noe dager senere var han klar for sitt tredje låneopphold i 2006/07-sesongen, denne gang for Wycombe Wanderers. Ainsworth debuterte for *the Chairboys* 24. februar 2007 da klubben i en ligakamp mot Mansfield Town tapte 3-2. Totalt spilte han 7 ligakamper for Wycombe før han returnerte tilbake til Derby County den 30. april 2007. I slutten av mai 2007 ble det klart at han ikke fikk ny kontrakt med Derby. 

Den 2. august 2007 skrev han under på en 1-årskontrakt med Hereford United, og han debuterte for Hereford i ligasammenheng den 11. august 2007 i en kamp mot Rotherham United. Den 14. august scoret han sine første mål for *the Bulls* i en ligacupkamp mot Yeovil Town. Ainsworth laget hattrick i denne kampen der han scoret i det 8. minutt, det 24. minutt og 41. minutt i en kamp som Hereford vant 4-1.

### Landslag

Den 26. februar 2006 var Ainsworth en av tre spillere fra Derby som var på banen samtidig i en U19 kamp for England.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469).   
 Headline Book Publishing, London. ISBN 0-7553-1526-X

Eksterne lenker
---------------

* (en) Lionel Ainsworth – Transfermarkt Rediger på Wikidata

* (en) Lionel Ainsworth – Soccerbase.com Rediger på Wikidata

* (en) Lionel Ainsworth – FootballDatabase.eu Rediger på Wikidata

* (en) Lionel Ainsworth – Soccerway Rediger på Wikidata

* (en) Lionel Ainsworth – FBref Rediger på Wikidata
**Marianne Skåden** (født 10. februar 1983) er en norsk roer fra Ringsaker Roklubb, Ringsaker. Hun arbeider som treningsinstruktør.

Sammen med Martha Helgeland fra Christiania Roklubb ble hun i 1999 juniorverdensmester i dobbeltsculler i junior-VM i Bulgaria; det var første gull til norske kvinnelige roere i et internasjonalt mesterskap. Hun har også et sølv i EM og flere NM-gull i roing. 

Skåden og Helgeland mottok sammen med skøyteløperen Hedvig Bjelkevik 1999s gullstipend fra Gullklubben – Norske Olympiavinneres Klubb. Sammen med fire andre unge kulturarbeidere mottok hun Hedmark fylkeskommunes kulturpris for 1999.

I 2013 stilte Marianne Skåden som debutant i Bodyfitness på Fredrikstad Open. Her kom hun på 2.-plass i sin klasse. Hun stilte samme år i Sandefjord Open, igjen med 2.-plass. I *Oslo Grand Prix* 2013 havnet hun på 3.-plass i sin klasse, Womens Bodyfitness -168.

Referanser
----------

1. ↑   World Rowing athlete database, «Marianne Skaden», World Rowing-ID 22f17489-d936-42f7-a9de-7b0c4d777965, besøkt 8. mars 2021[Hentet fra Wikidata]

Kilder
------

* Verdens Gang, 9.8.1999 «For ung for VM vant gull»
* treningsforum.no, intervju

Eksterne lenker
---------------

* (en) Marianne Skåden – FISA Rediger på Wikidata
***Svindlere med stil*** (orig: *Dirty Rotten Scoundrels*) er en musikal skrevet av David Yazbek og første gang oppført i San Diego i California 22. september 2004. Musikalen baserer seg på filmen Svindlere med stil fra 1988, som igjen var basert på filmen *Yrkessjarmører* fra 1964. Musikalen er senere satt opp i flere andre land.

I 2008 ble den satt opp i Norge på Chateau Neuf med skuespillere som Sven Nordin, Mia Gundersen, Bjarte Hjelmeland, Janne Formoe og Ingar Helge Gimle.

Handlingsreferat
----------------

Ved et livlig kasino nær den franske rivieraen forsøker en svindler, Lawrence Jameson, å narre velstående kvinner sammen med sin nestkommanderende: Andre. Muriel Eubanks og noen få andre kvinner uttrykker sin hengivenhet og amorøse følelser for Lawrence, som har narret dem. Andre advarer Lawrence om en svært vellykket svindler kjent som «The Jackal» som sies å befinne seg i området. Senere, om bord på et tog, legger Lawrence merke til en amerikaner ved navn Freddy Benson (som han tror er The Jackal) svindle en kvinne. Men han bemerker at Freddy tjener mye mindre penger enn Lawrence. Lawrence tar med seg Freddy til sitt overdådige herskapshus, hvor Freddy misunner Lawrence sin suksess som svindler.

Andre synes Freddy er uverdig Lawrence sin oppmerksomhet, og sammenligner Freddy med en sjimpanse i dress. Freddy poserer som Lawrences frastøtende bror Ruprecht, men Lawrence begynner å tenke at det ikke er nok plass i byen for både ham og Freddy etter at paret krangler. De gjør en avtale: den første som svindler en kvinne for $ 50 000 får bli i byen, mens den andre må reise sin vei. Umiddelbart etter at de har blitt enige om dette, oppdager de at en meget velstående kvinne nettopp har ankommet byen. Hun heter Christine Colgate. Begge svindlerne bestemmer seg for å gå etter henne. Freddy presenterer seg som en mann som er lam fra livet og ned. Christine og Freddy diskuterer de medisinske alternativene hans, og han forklarer at bare én terapeut, Dr. Shuffhausen, kan hjelpe ham - men han har ikke råd til Dr. Shuffhausens honorar på 50 000 dollar. Christine ber ham holde håpet oppe, og tilbyr å betale for terapien - akkurat som Freddy hadde håpet. Så avslører Christine at Dr. Shuffhausen faktisk befinner seg ved det samme hotellet, og Freddy blir sjokkert når han oppdager at Lawrence utgir seg for å være Dr. Shuffhausen.

Etter en rask introduksjon gjennomfører Lawrence - som Dr. Shuffhausen - en rekke tortur-aktige tester på Freddy, som han må tåle dem uten å klage. I mellomtiden møtes Muriel og Andre som forelsker seg. Lawrence gjør alt han kan for å komme nærmere Christine, men han innser at Christine ikke er så rik som de først trodde. Lawrence forteller Freddy at de bør avbryte konkurransen på 50 000 dollar. Freddy sier seg motvillig enig, og de blir enige om nye vilkår: den som først har sex med Christine får bli i byen. Men Freddy ansetter deretter to sjømenn for å kidnappe Lawrence, slik at han kan ha Christine for seg selv.

Eksterne lenker
---------------

* (en) *Svindlere med stil* på Internet Broadway Database

|  |  |
| --- | --- |
| Oppslagsverk/autoritetsdata | MusicBrainz
 |
Enkelte jordskjevs episentra er markert i rødt på kartet, og indikerer forkastningens beliggenhet. Slettelandet i midten er Sichuanbassenget, og fjellandet i vest er del av Qinghai-Tibet-platået.
**Longmenshanforkastningen** (forenklet kinesisk: 龙门山大断层; tradisjonell kinesisk: 龍門山大斷層, eller også kjent som forenklet kinesisk: 龙门山断裂带; tradisjonell kinesisk: 龍門山斷裂帶) er et skyvedekke som løper langs foten av Longmenfjellene i provinsen Sichuan i Folkerepublikken Kina. Forkastningen løper i en generelt nordøstlig retning
Bevegelser i denne forkastningen er årsak til at fjellene her hever seg i forhold til det østenfor liggende slettelandet i Sichuanbekkenet. Linjen utgjør her den østlige grense av Qinghai-Tibet-platået. 

Forkastningen er en grenseformasjon mellom Bayan Kola-blokken på platået og Sørkinablokken (Yangtzeplaten) på den eurasiske platen. En rekke store og små jordskjelv finner sted langs eller nær denne forkastningen. Et særlig kraftig av dem var jordskjelvet i Wenchuan i 2008, som fikk særlig mange dødsofre og vekket et stort internasjonalt engasjement.

Referanser
----------

1. ↑  Dong Jia, Dong; Wei, Guoqi; Chen, Zhuxin; Li, Benliang; Zeng, Qing; Yang, Guang; m.fl. (september 2006). «Longmen Shan fold-thrust be ilt and its relation to the western Sichuan Basin in central China: New insights from hydrocarbon exploration». *AAPG Bulletin*. 90 (9): 1425–1447. doi:10.1306/03230605076. CS1-vedlikehold: Eksplisitt bruk av m.fl. (link)
2. ↑  «汶川8.0级地震成因分析 (Cause Analysis of the M8.0 Wenchuan earthquake)» **(kinesisk)**. China Earthquake Administration. 30. mai 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 7. september 2008.

Eksterne lenker
---------------

* Map of faults in SW China - MIT
* University of Arizona
* Simplified geologic map of the Longmen Shan region of the eastern margin of the Tibetan Plateau.
* China Virtual Museum of Earthquakes, map charting the Five Seismic Belts in China

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Aserbajdsjans nasjonalbank** (aserbajdsjansk: Azərbaycan Respublikasının Mərkəzi Bankı, eng: National Bank of Azerbaijan) er sentralbanken i Aserbajdsjan. Banken het fram til 2009 Azərbaycan Respublikası Milli Bankı (Azerbaijani National Bank).

Historie
--------

Aserbajdsjan ble annektert av Russland ved to avtaler datert 1813 og 1820. I samme periode begynte kapitalismen å innta landet, og i 1861 etablerte Russlands nasjonalbank en filial i Baku. På slutten av 1800-tallet hadde Aserbajdsjan en av Kaukasus-regionens mest utviklede finansnæringer.

Etter revolusjonen i 1917, og et års tid under russisk styre, erklærte Aserbajdsjan seg uavhengig 28. mai 1918. Den russiske nasjonalbanken fortsatte sin drift, men ved en lov av 7. mars 1919 vedtok regjeringen å opprette Republikken Aserbajdsjans sentralbank. 30. september 1919 startet denne sentralbanken sin drift.

Ikke lenge etter dette ble Aserbajdsjan en del av Sovjetunionen. Landet fikk atter sin selvstendighet 18. oktober 1991, og som en del av landets nye grunnlov ble det vedtatt å etablere landets nye sentralbank; National Bank of Azerbaijan.

Målsettinger
------------

Sentralbankens viktigste styringsmål er;

* stabil valuta (Manat)
* utarbeide landets penge- og kredittpolitikk overfor presidenten
* utstede penger
* utøve tilbakebetaling av den nasjonale gjelden til utlandet
* bidra til beregning av fremtidig betalingsbalanse overfor utlandet

Sentralbanksjef
---------------

Sentralbanksjef pr juni 2022 er Taleh Tahir Kazimov. Kazimov overtok denne stillingen 13. april 2022.

Se også
-------

* Liste over verdens sentralbanker

Referanser
----------

1. ↑  Aserbajdsjans nasjonalbank - *Management Board*, besøkt 13. juni 2022.
2. ↑  Aserbajdsjans nasjonalbank - *Taleh Tahir Kazimov*, besøkt 13. juni 2022.

Eksterne lenker
---------------

* Offisielt nettsted Rediger på Wikidata

* (en) Central Bank of Azerbaijan – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** ISNI
 |
**Instituttet for sammenlignende kulturforskning** (engelsk: **The Institute for Comparative Research in Human Culture, Oslo**) er en frittstående norsk forskningsinstitusjon. Dets styre blir utsett dels av Det norske Videnskaps-Akademi og dels av de fire universitetene i Norge. I dag finansierer det i hovedsak sin virksomhet ved sitt eget fond, men har også noen tilskudd fra Nansenfondet og den norske staten.

Historie
--------

Instituttet ble dannet i 1922 og har som oppgave å støtte forskning i etnologi og sammenlignende forskning innen fagfeltene språkforskning, folkeminneforskning, religionsforskning, arkeologi og (etnografisk) samfunnsforskning. ifølge instituttets egen historiebeskrivelse «bekostet [instituttet i mellomkrigstiden] omfattende forskningsprosjekter, arrangerte en rekke internasjonale symposier og utga årlig flere sentrale vitenskapelige verk». Siden krigen mangler man midler for en så omfattende virksomhet, «på grunn av inflasjonen og mindre offentlige bevilgninger».

Dagens aktivitet
----------------

I dag konsentrerer det virksomheten til litteraturutgivelse, og til støtte av forskning på prioriterte forskningsområder. 

De siste årene har instituttet gitt ut publikasjoner innenfor prioriterte områder. Noen av disse er prioriterte forskningsområder. I tillegg har man blant annet støttet forskning om Kamerun og om Oseania – til dels i samarbeid med Norges forskningsråd. Instituttet deler også ut noen stipendier.

Referanser
----------

1. ↑  Om instituttet

Eksterne lenker
---------------

* Publikasjoner fra Instituttet for sammenlignende kulturforskning i Bibsys[*død lenke*]
* Instituttets hjemmeside Arkivert 29. september 2013 hos Wayback Machine.
* Instituttets publikasjoner

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** Forvaltningsdatabasen
 |
**Optikk i moderne stereomikroskop.**
  
**A** – Objektiv 
  
**B** – Galileisk teleskop (*roterende objektivholder*) 
  
**C** – Vender for valg av forstørrelse
  
**D** – Interne objektiv
  
**E** – Prismer 
  
**F** – Feltlinser eller kollektivlinser (*Relay lenses*)
  
**G** – Synsfeltblender (*Reticle*)
  
**H** – Øyelinser
Stereolupe med innebygget over- og underlys. 

En **stereolupe**, eller et **stereomikroskop**, er et optisk hjelpemiddel for å kunne se detaljer som er for små til å se med det blotte øye, men samtidig for store til å kunne observeres i et vanlig mikroskop. Ofte kalles denne en disseksjonslupe, siden den benyttes for å tillage preparater. En stereolupe kan kalles en «omvendt kikkert» eller en «nærkikkert» og forstørrer vanligvis mellom 5 og 75 ganger. Ofte skjer det i 4 "trinn": f.eks. 6x, 12x, 25x, 50x, men det finnes også (dyre) stereomikroskop med variabel zoomfunksjon. Vanligvis er stereolupen montert på et kort bordstativ, men f.eks. for å studere herbariumsark er det ofte nødvendig med montering på en lang arm. Det finnes også stereoluper med spesiell utforming for medisinsk observasjon og kirurgi.

Det som skiller en stereolupe fra et mikroskop er de to objektivene, et sett linser for hvert øye, slik at en kan se tre dimensjoner (stereoskopisk eller et «stereo-bilde»). Et mikroskop har i utgangspunktet bare ett sett linser (en lysgang), men ofte er det to øyelinser, men bare ett objektiv. Det vil si at begge øyne ser på samme bilde, som da blir et flatt bilde (ikke-tre-dimensjonalt eller et «mono-bilde»). Et vanlig mikroskop forstørrer vanligvis flere ganger, vanligvis omtrent 400 ganger, eller opp til 1000 ganger. Det gir svært liten dybdeskarphet og passer alt som er smått eller tynt. En stereolupe forstørrer vanligvis bare 20 ganger, noe som gir bedre oversikt og større dybdeskarphet.

Stereoluper har mindre egenforstørrelse enn vanlige lysmikroskop, opp til 50 – 75 ganger, men rimelige typer har en fast forstørrelse på 20 ganger. Enkelte stereoluper har zoom og kan varieres mellom 30-50 ganger forstørrelse. De er egnet til å studere større objekter, som mineraler, frø, plantedeler, insekter og andre organismer. 

En stereolupe fungerer både med gjenomlysning (underlys) og påfallende lys. Noen modeller har innebygget lampe, enten en glødelampe, halogenlampe eller LED. Det finnes enkle stereoluper, uten innebygget belysning. En vanlig skrivebordslampe fungerer vanligvis godt. Men stereoluper kan ha innebygget lampe for påfallende belysning (overlys), og dyrere modeller med en underliggende lampe i tillegg for gjennomlysning (underlys). Med LED-lamper, som bruker lite energi, er det mulig å bruke batteri i stede for nettspenning, noe som gjør det enkelt å ta med seg stereolupen ut i felten (naturen).

|  |  |
| --- | --- |
| Oppslagsverk/autoritetsdata | Store norske leksikon
 |
**Sterbas pansermalle** er en art i gruppen *Corydoras*. Det er en tropisk fisk som blir ca. 6,5 cm lang. Den skiller seg fra andre *Corydoras* med sine hvite prikker på hodet fra øynene ned til munnen. Den forveksles noen ganger med *Corydoras haraldschultzi*; forskjellen er at sistnevnte har et mønster av svarte prikker på hvit bakgrunn på hodet, altså motsatt av Sterbas pansermalle.

Sterbas pansermalle er en populær akvariefisk. Det er en stimfisk og bør holdes i grupper på fem eller flere individer. I naturen lever den i bløtt, surt vann. Arten er imidlertid hardfør, og akvariedrettede eksemplarer er tilpasset mer varierte vannverdier. Da den tolererer varmere vann enn de fleste andre *Corydoras*-arter, regnes den som en høvelig bunnfisk i discus-akvarier. Arten er også tilgjengelig i en albino- og en svart variant.

Den foretrekker en temperatur mellom 24 og 28 °C, en pH mellom 6,0 og 7,5, og en hardhet på 1-10 °dH.

Eksterne lenker
---------------

* (en) *Sterbas pansermalle* – oversikt og omtale av artene i WORMS-databasen Rediger på Wikidata

* (en) *Sterbas pansermalle* i Encyclopedia of Life Rediger på Wikidata

* (en) *Sterbas pansermalle* i Global Biodiversity Information Facility Rediger på Wikidata

* (en) *Sterbas pansermalle* hos FishBase Rediger på Wikidata

* (en) *Sterbas pansermalle* hos ITIS Rediger på Wikidata

* (en) *Sterbas pansermalle* hos NCBI Rediger på Wikidata

* (en) *Kategori:Corydoras sterbai* – bilder, video eller lyd på Wikimedia Commons Rediger på Wikidata

* (en) *Corydoras sterbai* – galleri av bilder, video eller lyd på Wikimedia Commons Rediger på Wikidata

* *Corydoras sterbai* – detaljert informasjon på Wikispecies Rediger på Wikidata
Tårnet ved Government House med guvernøren av Victorias flagg.
**Government House** er Guvernøren av Victorias offisielle residens. Den ligger rett sør for Melbourne sentrum i Royal Botanical Gardens og Kings Domain. Mellom 1901 til 1930 var den offisiell residens for Australias generalguvernør. Det er det største av Government House i det britiske imperiet og er nesten dobbelt så stort som Viceregal Lodge i Dublin.

Viseguvernøren Charles La Trobe satte av land til Government House i 1841. Ferdinand von Mueller, som var direktør av Royal Botanical Gardens i 1857, gjorde området til et stort sammenhengene parkområde. Byggingen startet ikke før 1871 og ble fullført i 1876. Før det bodde guvernørene ved Toorak House, La Trobe selv bodde ved La Trobe's Cottage. Bygningen var tegnet av William Wardell og er i victoriansk italiensk renessansestil med likheter til dronning Victorias sommerbolig Osborne House på Isle of Wight. Størrelsen på bygningen reflekter Melbournes status som oppgangsby som følge av det victorianske gullrushet.

* State Ballroom.State Ballroom.
* Interiøret i Government House er i nyklassisk stil.Interiøret i Government House er i nyklassisk stil.

Eksterne lenker
---------------

* Offisielt nettsted Rediger på Wikidata

* (en) Government House, Melbourne – kategori av bilder, video eller lyd på Commons Rediger på Wikidata
Virkningen sterk kuling har på sjøen
**Sterk kuling** er vindstyrke 8 i Beaufortskalaen og den sterkeste av kulingkategoriene med en vindhastighet på 17,2–20,7 m/s eller 63-75 km/t. Den eldre sjøbetetegnelsen er klossreva kuling

Virkning på land
----------------

Vinden brekker kvister på tre. Det er særdeles tungt å gå mot vinden.

Virkning i fjellet
------------------

Fjellet står i kok. Kvister og løv fra trærne driver med vinden. Det er særdeles vanskelig å gå på ski, og nesten umulig å bære skiene på nakken. Snøfokk setter ned sikten. til under 100 meter og det er umulig å orientere seg i terrenget. Det er særdeles vanskelig å følge selv godt kvistede løyper.

Virkning på sjøen
-----------------

Middels høye bølger (5,5 til 7,5 m) av større lengde. Bølgekammene er ved å brytes opp i sjørokk som driver i tydelige markerte strimer med vinden.

Andre språk
-----------

| Språk | Navn |
| --- | --- |
| Svensk | Hård vind (på land), hård kuling/kultje (til sjøs) |
| Dansk | Hård kuling |
| Færøysk | Skrið |
| Islandsk | Hvassviðride |
| Engelsk | Galt eller fresh galt |
**Jesse L. Carleton** (født 20. august 1862, død 6. desember 1921) var en amerikansk golfspiller som deltok i de olympiske lekene i St. Louis i 1904.

Carleton vant en olympisk bronsemedalje i golf under OL 1904 i St. Louis. Han var med på det amerikanske laget *United States Golf Association* som kom på tredjeplass i lagkonkurransen i golf bak *Western Golf Association* og *Trans Mississippi Golf Association*. Det var kun tre lag, alle amerikanske med ti mann på hver, som deltok i lagkonkurransen i golf som ble spilt 17. september 1904.

OL-medaljer
-----------

* 1904 USAs flagg St. Louis - Bronse Bronse i golf, lagkonkurranse USA USAs flagg

Referanser
----------

1. 1 2   Roglo, Roglo person ID p=jesse;n=carleton[Hentet fra Wikidata]
2. 1 2 3   www.newspapers.com[Hentet fra Wikidata]

Eksterne lenker
---------------

* (en) Jesse Carleton – Olympedia Rediger på Wikidata

* (en) Jesse Carleton – Sports-Reference (OL-resultater – arkivert) Rediger på Wikidata

* (en) Jesse Carleton – databaseOlympics.com (arkivert) Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Gouyave** er en by i distriktet St. John Parish på Grenada i Karibia. Byen har 3 000 innbyggere (2010), nest flest av landets byer.

Navnet kommer fra arawakenes ord for guava.

Byen ligger nordvest på Grenada, 19 km nord for hovedstaden St. George's. Gouyave er sentrum for Saint John prestegjeld.

Byen ble etablert av franskmennene omkring 1734. Da britene erobret Grenada i 1763, ble stedet forsøkt omdøpt til Charlotte Town. Mellom 1878 og 1891 var byen kjent for sitt sykehus for behandling av pasienter med frambøsi (yaws). Området ved byen ble drenert for å redusere spredning av malaria. Et helsesenter åpnet i 1947 og i 1965 fikk byen elektrisitetsforsyning.

Næringslivet har vært preget av fiske, landbruk og bearbeiding av muskatnøtt.

Referanser
----------

1. ↑  *The Commonwealth Yearbook 2013*, Commonwealth Secretariat, 2013.
2. 1 2 3 4  Martin, John Angus: «Gouyave», i *A–Z of Grenada Heritage*, Oxford: Macmillan Caribbean, 2007, s. 94.

Eksterne lenker
---------------

* Offisielt nettsted Rediger på Wikidata

* (en) Gouyave – kategori av bilder, video eller lyd på Commons Rediger på Wikidata

* (en) Gouyave – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
Lamborghini Murcielago V12
**Lamborghini V12** er en V12-motor designet av Lamborghini, og var selskapets aller første motor. Den blir ansett som en av de beste bil-motorer som noen sinne er laget. Den ble satt i produksjon som en 3,5 liter (3 464 cm³) i Lamborghini 350 GT, bilfabrikkens første modell.

Det er mange versjoner av historien rundt utviklingen av motoren – noen sier den er en videreutvikling av et Honda-design, andre sier at Giotto Bizzarrini hentet massiv inspirasjon fra sin egen F1-motor. Begge var 1,5 liters V12-motorer, og Lamborghini-motoren har likheter med begge.

Det som er hevet over enhver tvil er at Ferruccio Lamborghini kontaktet Bizzarrini for å designe motoren da han startet sportsbilproduksjonen. Ifølge rykter lovet Lamborghini Bizzarrini bonus for hver hestekraft over det Ferraris V12-motor leverte. Det ferdige produktet var så godt at motoren, med små endringer og forbedringer, fortsatt brukes (i 6,2 liters form) i dagens V12-motoriserte Lamborghini Murciélago.

Motoren ble fra starten designet med fire kamaksler (to kamaksler per sylinderrekke) som en 60° V12, i motsetning til Ferraris to kamaksler (én kamaksel per sylinderrekke). Da prototypen på 3,5 liter (3 464 cm³) ble testet i 1963 leverte den 370 hk (276 kW) ved 9 000 omdreininger per minutt – nesten 107 hk (77 kW) per liter, noe som var sensasjonelt for sin tid. Bizzarrini insisterte på at motoren var mekanisk kapabel til å levere 400 hk (298 kW) ved 11 000 o/min med et oppgradert bensinsystem, men det ble bestemt at 370 hk var tilstrekkelig, og etter at motoren var utstyrt med forgassere for gatebruk leverte den fortsatt imponerende 280 hk (209 kW). Som en referanse kan man sammenlikne den med motoren i 1968 Chevrolet Camaro, som var en 3,6 liters rekkemotor med seks sylindre som leverte 140 hk (104 kW).

I årenes løp har motoren nesten doblet sitt sylindervolum, fått endret sylindertoppen slik at den i dag huser fire ventiler per sylinder og forgasserne har blitt erstattet med elektronisk innsprøytning, men motoren som driver dagens Murciélago er en direkte etterkommer etter det Formel 1-inspirerte designet til motoren Bizzarrini og hans gruppe laget for mer enn 40 år siden.

* Lamborghini Experience
Kirwanveggen på kartet over AntarktisKirwanveggenKirwanveggenKirwanveggen på kartet over Antarktis
**Kirwanveggen** er en fjellrekke i Dronning Maud Land, beliggende mellom Amundsenisen i sør og Ritscherflya og Pencksøkket i nordlige del av Maudheimvidda. Kirwanveggen strekker seg om lag 150 kilometer fra nordøst til sørvest og består av en rekke klipper og markante tinder, spekket med isbreer og bratte ishellinger.

Den nordlige enden av fjellrekken, Neumayerskarvet, ble flyfotografert av den tyske antarktisekspedisjonen 1938–39, men kartene som ble produsert på bakgrunn av disse gjenga ikke fjellkjeden korrekt. Kirwanveggen ble kartlagt av norske kartografer basert på undersøkelser og flyfotografering under den norske antarktisekspedisjonen 1956–60 og oppkalt etter Laurence P. Kirwan, direktør i Royal Geographical Society.

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 7570

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR **·** Norsk polarinstitutt

 |
**André Antoine Bernard des Jeuzines** (født 21. juni 1751 i Corme-Royal, Saintonge, Frankrike – døde 19. oktober 1818 i Funchal, Madeira) var en fransk advokat og revolusjonær som var medlem av Jakobinerklubben som var ansvarlig for Den store terror under den franske revolusjonen. 

Bernard var en mann med mange navn. Opprinnelig het han André Antoine Bernard, før den franske revolusjonen la han til navnet på en liten eiendom som familien eide og ble dermed hetende André Antoine Bernard de Jeuzines. Senere ble han kalt Bernard de Saintes, siden han representerte Saintes i den lovgivende forsamlingen, men han mislikte dette navnet og endret det navnet sitt igjen til Bernard de Xantes. Senere kalte han seg for Pioche-fer Bernard.

Bernard utdannet seg som jurist og advokat ved byen Saintes. Han representerte denne byen i den lovgivende forsamlingen som satt ved makten fra oktober 1791 til september 1792, og på denne tiden var han også medlem fra Charente-Maritime av National Convention (20. september 1792 – 26. oktober 1795). 

Han ble beryktet etter Haute-Saône og Côte-d'Or for å arrestere mistenkte «fiender av folket» og sendte dem til den revolusjonære domstolen og senere ble de dømte henrettet i den beryktede giljotinen. Konvensjonen hadde et rullerende presidentskap, så han var innehaver av tittelen president i National Convention i en periode på tre uker i september 1794. Da den revolusjonære regjeringen ble styrtet, ble han fengslet sammen med mange andre, men han var ikke blant de henrettede. 

Under det franske riket, slo Bernard seg ned i Saintonge, hvor han arbeidet som en advokat. I 1816 var han blant dem som ble forvist fra Frankrike og han bosatte seg først i Belgia, hvor han blant annet etablerte tidsskriftet *Le Surveillant*. Snart ble han utvist derfra av de nederlandske myndighetene og han seilte med et skip som var på vei til USA, men på denne turen forliste han i nærheten av Madeira. 

Han døde i Funchal, Madeira, i 1818. Den lokale kirken på stedet nektet ham en kristen begravelse, derfor hans levninger ble i stedet gravlagt på havet. Bernard ble portrettert av Jacques-Louis David. Dette portrettet ble gjort da de satt i fengsel sammen på Collèdes Quatre i Paris, i juli 1795, og ble senere utstilt i Getty Museum.

Referanser
----------

1. 1 2   Autorités BnF, BNF-ID 124620345, data.bnf.fr, besøkt 10. oktober 2015[Hentet fra Wikidata]
2. 1 2   Sycomore, oppført som André, Antoine Bernard De Saintes, Sycomore-ID 12810, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC **·** ULAN
 |
Kiryat Mattersdorf, Jerusalem
**Kiryat Mattersdorf** (hebraisk: קִרְיַת מַטֶּרְסְדוֹרְף) er et ultraortodokst nabolag i bydelen Romemah nord i Jerusalem. Den ble grunnlagt i 1948 av Samuel Ehrenfeldt, den siste av overrabbinerne i østerrikske Mattersdorf (som senere fikk navnet Mattersburg). Torah-skolen der hadde allerede i 1938 fått overregional anseelse («Mattersdorfer Gelehrsamkeit»).

Mattersdorf i Østerrike
-----------------------

Mattersdorf i østerriksk Burgenland var en av de syv gamle, jødiske menighetene («Siebengemeinden») som stod under fyrst Esterházys beskyttelse. Ved *Anschluss*, den nazityske overtakelsen av Østerrike og innlemmelsen av landet i Det tredje rike, ble Mattersburg-jødene fordrevet før mange måneder var gått. De ble bortvist, og deres eiendommer konfiskert. En del av dem kunne utvandre, andre ble oppført på transportlister i Wien, og sendt til konsentrasjonsleirer. Omlag 100 jødiske menn, kvinner og barn fra Mattersdorf ble drept i konsentrasjons- eller tilintetgjørelsesleirene.

Referanser
----------

1. ↑  «Unter dem Pflaster liegt die Erinnerung». *unserekirche.de* **(tysk)**. 23. juni 2020. Besøkt 24. januar 2023.
2. ↑  derstandard.at, Wolfgang Weisgram: *Unterm Pflaster liegt die Erinnerung.* lest 1. mars 2019.
3. 1 2  Shlomo Spitzer. «Burgenland». *yivoencyclopedia.org*. YIVO. Besøkt 24. januar 2023. «The Esterházys gained control over Eisenstadt, Mattersdorf, Lackenbach, Deutschkreutz, Kobersdorf, Frauenkirchen, and Kittsee (known as the Seven Communities). (---) After the Anschluss in 1938, the Nazis adopted a policy of forced emigration. Those among the approximately 3,800 Jews of Burgenland who did not find a way to leave Austria were deported to Eastern Europe and died. At the beginning of the twenty-first century barely a dozen Jews lived in Burgenland.»
***Belly of the Beast*** er en amerikansk actionfilm fra 2003. Film-regissør var Ching Siu Ting i sin amerikanske regi-debut. Hovedrollen spilles av Steven Seagal, en tidligere CIA-agent som leter etter hans kidnappede datter. Filmen ble publisert direkte-til-DVD i USA den 30. desember 2003. I Storbritannia ble filmen sluppet 16. februar 2004.

Handlingsreferat
----------------

For 10 år siden var CIA-agent Jake Hopper utstasjonert i Thailand. En konflikt mot en gruppe kjeltringer resulterte i at hans kollega, Sunti stakk av etter å ha drept en kvinne ved et uhell. Etter denne hendelsen forlot Jake CIA og returnerte til USA når hans kone døde, samtidig som Sunti begynte som buddhist-munk i håp om å få forlatelse for hans synder. Etter CIA begynner Jake som vellykket forretningsmann, og eier hans egen virksomhet. Han har også en voksen datter, Jessica.

I Thailand blir Jessica og en venninne Sara Winthorpe, datter til en kjent amerikansk senator John Winthorpe, kidnappet. En gruppe islamske fundamentalister kjent som Abu Karaf påtar seg snart ansvaret for kidnappingen. Abu Karaf krever at 20 fanger fra amerikansk varetekt skal løslates. Tom Collins, en tidligere kollega av Jake, tipser Jake om saken. En tidligere kollega fra CIA setter Jake i kontakt med Leon Washington, en annen CIA-agent som nå er bosatt i Thailand. Jake reiser deretter til Bangkok, hvor han så vidt unnslipper et attentat fra en gruppe gangstere.

I mellomtiden arrangerer Leon et møte med Soku, en sikkerhetssjef for general Jantapan - fra en opprørsgruppe som skal være blant de aller mektigste kriminelle i Thailand. Soku påstår at CIA ikke ønsker at Jake skal blande seg, fordi de planlegger å ta ut Abu Karaf ved hjelp av det thailandske militæret. Men Jake og Sunti fortsetter likevel å følge saken. Et nytt attentat-forsøk gjøres mot Jake, og denne gangen er han sikker på at Leon var involvert. Jake oppdager etter hvert at det ikke var Abu Karaf som kidnappet Jessica og Sarah.

Skuespillere
------------

Steven Seagal.
* Steven Seagal som Jake Hopper.
* Byron Mann som Sunti.
* Monica Lo som Lulu.
* Tom Wu som general Jantapan.
* Sara Malakul Lane som Jessica Hopper.
* Patrick Robinson som CIA-agent Leon Washington.
* Vincent Riotta som Fitch McQuaid.
* Norman Veeratum som kaptein Suthep.
* Eilidh MacQueen som Sara Winthorpe.
* Chan Siu-tung som Kong.
* Kevork Malikyan som Fernand Zadir.
* Pongpat Wachirabunjong som Mongkol.
* Alastair Vardy som en sikkerhetsvakt.
* Andy Adam som sikkerhetsvakt.
* Shahkritt Yamnarm som Brice.

Eksterne lenker
---------------

* (en) *Belly of the Beast* på Internet Movie Database Rediger på Wikidata

* (no) *Belly of the Beast* hos Filmfront Rediger på Wikidata

* (da) *Belly of the Beast* i Danmark Nationale Filminstitut Rediger på Wikidata

* (en) *Belly of the Beast* på AllMovie Rediger på Wikidata

* (fr) *Belly of the Beast* på Allociné Rediger på Wikidata

* (nl) *Belly of the Beast* på MovieMeter Rediger på Wikidata

* (en) *Belly of the Beast* på Rotten Tomatoes Rediger på Wikidata
**Lamborghini Islero** var en bil produsert av Lamborghini fra 1968 til 1970. Bilen erstattet Lamborghini 400GT, og var utstyrt med Lamborghinis V12-motor. Bilen ble presentert på bilutstillingen i Genève i 1968.

Islero ble oppkalt etter en okse som drepte den berømte matadoren Manuel Rodriguez "Manolete" den 28. august 1947.

Fordi Carrozzeria Touring, selskapet som hadde designet Lamborghinis tidligere modeller, hadde gått konkurs var Carrozzeria Marazzi det logiske valget, fordi det ble eid av Mario Marazzi, en tidligere ansatt i Touring. Designet var egentlig kun en 400GT med et nytt karosseri, men sporvidden ble endret for å få plass til bredere dekk, og selv om Isleros karosseri hadde dårlig passform mellom karosseripanelene sørget modellens gode utsyn, bedre plass innvendig og adskillig bedre lyddemping for at den var en forbedring i forhold til produsentens tidligere modeller. Bilen var utstyrt med en 4 liters V12-motor med 325 hk, en femtrinns girkasse, uavhengig hjuloppheng og skivebremser. Toppfarten var 250 km/t. Kun 125 eksemplarer ble bygget.

En oppgradert Islero, kalt Islero S, ble lansert i 1969. Motoren i denne utgaven hadde en ytelse på 350 hk, mens dreiemomentet var det samme som tidligere. Modellen hadde en rekke forandringer utseendemessig, blant annet et større luftinntak på panseret (som sendte luft til bilens kupé, ikke motoren), litt større hjulbuer, sotede vinduer og runde sideblinklys. Andre forandringer var større bremseskiver, oppgraderte støtdempere bak og et endret dashbord og interiør. Toppfarten på S-modellen økte til 260 km/t. Kun 100 eksemplarer ble bygget av Islero S, noe som brakte den totale produksjonen av Islero opp til 225 eksemplarer. Ferruccio Lamborghini selv hadde en Islero som bruksbil i denne perioden.

Eksterne lenker
---------------

* Lamborghini hos KLD Concept
* Lamborghini Registry: Islero

| * v
* d
* r
Virksomheter i Volkswagen-konsernet |
| --- |
| 
* Audi
* Bentley
* Bugatti
* Lamborghini
* SEAT
* Škoda
* Volkswagen

 |

| * v
* d
* r
Lamborghini |
| --- |
| Nåværende modeller | 
* Gallardo
* Gallardo Spyder
* Murciélago
* Reventón

 |
| Tidligere modeller | 
* 350GT
* 400GT
* Countach
* Diablo
* Espada
* Islero
* Jalpa
* Jarama
* LM002
* Miura
* Silhouette
* Urraco

 |
| Konseptbiler | 
* 350GTV
* 400GT Monza
* Athon
* Bravo
* Cala
* Canto
* Cheetah
* Concept S
* Estoque
* Flying Star II
* Genesis
* Insecta
* LM001
* LMA002
* LM003
* LM004
* Marco Polo
* Marzal
* Miura Concept
* Portofino
* Raptor
* Sesto Elemento

 |